Og datoen er efterspurgt, når man skal sige ja til hinanden, lyder det enstemmigt fra flere kommuners vielseskontorer, som avisen 24timer har talt med. Flere kommuner som Københavns Kommune, Høje-Taastrup Kommune og Esbjerg Kommune reklamerer direkte på deres hjemmesider med muligheden for at blive gift 12.12.12. Og det giver bonus, for forelskede par booker sig i stort omfang ind på datoen. - Ind til videre er der 70 par, der har booket denne dato. Vi forventer, at der kommer mindst 50-60 par mere, så vi når i nærheden af de 163 par, der blev viet 11.11.11. - Det kan spille ind, at 12.12.12 falder på en onsdag, hvorimod 11.11.11 var en fredag, siger kontorchef Flemming Otto fra Københavns Kommunes Borgerservice. /ritzau/

Opsummering:
Den 12. december i år er der mulighed for at få en bryllupsdato, som ikke er så svær at huske. Datoen 12.12.12 er sidste chance for at få en bryllupsdato med samme cifre for både dag, måned og år indtil 01.01.2101 - altså om lidt over 88 år.